98/332/EY: Euroopan parlamentin päätös, tehty 31 päivänä maaliskuuta 1998, vastuuvapauden myöntämisestä Euroopan ammatillisen koulutuksen kehittämiskeskuksen hallintoneuvostolle talousarvion toteuttamisesta varainhoitovuoden 1996 osalta



Virallinen lehti nro L 146 , 16/05/1998 s. 0032 - 0033



EUROOPAN PARLAMENTIN PÄÄTÖS, tehty 31 päivänä maaliskuuta 1998, vastuuvapauden myöntämisestä Euroopan ammatillisen koulutuksen kehittämiskeskuksen hallintoneuvostolle talousarvion toteuttamisesta varainhoitovuoden 1996 osalta (98/332/EY) EUROOPAN PARLAMENTTI, joka - ottaa huomioon EY:n perustamissopimuksen ja erityisesti sen 206 artiklan, - ottaa huomioon Euroopan ammatillisen koulutuksen kehittämiskeskuksen tilinpäätöksen ja tilintarkastustuomioistuimen siitä laatiman kertomuksen (C4-0051/98) (1), - ottaa huomioon neuvoston 9 päivänä maaliskuuta 1998 antaman suosituksen (C4-0164/98), - ottaa huomioon talousarvion valvontavaliokunnan mietinnön sekä sosiaali- ja työllisyysasiain valiokunnan lausunnon (A4-0092/98), A. ottaa huomioon, että tilintarkastustuomioistuin katsoo, että 31 päivänä joulukuuta 1996 päättyneen varainhoitovuoden tilit ovat luotettavat ja tilien perustana olevat toimet ovat kokonaisuudessaan lailliset ja asianmukaiset; 1. Panee merkille seuraavat luvut Euroopan ammatillisen koulutuksen kehittämiskeskuksen tileissä: >TAULUKON PAIKKA> 2. Pyytää komission varainhoidon valvojaa tutkimaan uudelleen keskuksen sopimustentekokäytännön tilintarkastustuomioistuimen huomautusten perusteella, jotta voidaan tarpeellisilta osin selvittää, milloin sen on tarpeen julkaista erityiset muodolliset tarjouspyynnöt; 3. Painottaa, että Cedefopin on saatava tilapäisten toimitilojensa omistajalta korvaus tilojen kunnostuksesta keskuksen kustannuksella; pyytää johtajaa antamaan asiasta selvityksen budjettivallan käyttäjälle ja tilintarkastustuomioistuimelle nykyisen vuokrasopimuksen päättyessä; 4. Toistaa, että Cedefopin uusia tiloja hankittaessa käytetty menettely on epäselvä eikä sen osalta ole ollut takeita rahoille saatavasta vastineesta, joten hankinta ei ole sopiva julkisen sektorin hankinnaksi; pyytää tilintarkastustuomioistuinta seuraamaan tämän sopimuksen kehitystä ja antamaan parlamentille selvityksen seuraavassa vuotuisessa kertomuksessaan Cedefopista; 5. Panee merkille, että määrärahojen vapautuminen 1,1 miljoonan ecun arvosta keskuksen vuoden 1996 talousarviossa johtui siitä, että kyseisen vuoden aikana Cedefopin palveluksessa oli vain 70 henkilöä alunperin budjetoiduista 81 henkilöstä; katsoo kuitenkin, että Thessalonikiin muutto on lopulta saatu päätökseen ja että työolosuhteet ainakin henkilöstön suhteen ovat taas normaalit; 6. Katsoo näin ollen, että keskus kykenee antamaan täsmällisen ennusteen rahoitustarpeestaan, niin että budjettivallan käyttäjän päättämiä talousarviomäärärahoja käytetään täysipainoisesti; 7. Toistaa uskovansa, että keskuksella on merkittävä rooli Euroopan ammatillista koulutusta koskevan politiikan kehittämisessä; toivoo tältä osin, että keskuksella olisi enemmän yhteyksiä Euroopan parlamentin toimintaan siten, että sen asiantuntijat olisivat parlamentin eri valiokuntien käytettävissä; 8. Myöntää vastuuvapauden Euroopan ammatillisen koulutuksen kehittämiskeskuksen hallintoneuvostolle sen talousarvion toteuttamisesta varainhoitovuoden 1996 osalta; 9. Kehottaa puhemiestään välittämään tämän päätöksen Euroopan ammatillisen koulutuksen kehittämiskeskuksen hallintoneuvostolle, neuvostolle, komissiolle ja tilintarkastustuomioistuimelle sekä julkaisemaan sen Euroopan yhteisöjen virallisessa lehdessä (L-sarja). Pääsihteeri Julian PRIESTLEY Puheenjohtaja José María GIL-ROBLES (1) EYVL C 393, 29.12.1997, s. 1